stanford-oval/wikipedia huggingface dataset:
גרין (יובל של הקולורדו)
תיאור

מוצא הנהר במערב ויומינג במערב מחוז סבלט (Sublette County) בצד המערבי של קו פרשת המים של אמריקה ביער הלאומי ברידג'ר-טיטון (Bridger-Teton National Forest) ברכס וינד ריוור. הוא זורם דרומה דרך מחוז סבלט ומערב ויומינג באזור המכונה "עמק נהר גרין העליון", ומשם הוא פונה לדרום-מערב. במערב מחוז סוויווטר נשפך אליו הנהר "ביג סנדי ריוור" (Big Sandy River). בעיירה לה בארג' (La Barge), הוא זורם לתוך מאגר פונטנלה (Fontenelle Reservoir), אותו יוצר סכר פונטנלה. מתחת לסכר זורם הנהר לתוך ערבת גבעות המכוסות שיחי מרווה רפואית שבה הוא חוצה את נתיבי ההגירה ההיסטוריים שביל אורגון, שביל קליפורניה ושביל המורמונים ואז שוב דרומה עד שהוא זורם מעבר לעיירה גרין ריוור ולתוך מאגר נקיק פליימינג (Flaming Gorge Reservoir) בדרום מערב ויומינג, שנוצר על ידי סכר נקיק פליימינג (Flaming Gorge Dam) בצפון מזרח יוטה. לפני יצירת המאגר נשפך הנהר בלקס פורק (Blacks Fork) לתוך הנהר גרין דרומית לעיירה גרין ריוור. שפך הנהר בלקס פורק לתוך הנהר גרין שקוע כיום בתוך מימי המאגר.
דרומית לסכר זורם הנהר מזרחה, כשהוא יוצר לולאה סביב הקצה המזרחי של הרי יואינטה כשהוא חורג מיוטה לתוך צפון מערב קולורדו ודרך עמק פארק בראון (Browns Park) לפני שהוא פונה מערבה ואז דרומה דרך המונומנט הלאומי דינוזאור. באתר זה הוא עובר דרך קניון לודור (המוכר גם כ"שערי לודור"), ואז מצטרף אליו הנהר ימפה (Yampa River) באתר המכונה סלע "ספינת הקיטור" (Steamboat Rock). הוא פונה מערבה בחזרה ליוטה לאורך הקצה הדרומי של הרי יואינטה בקניון המערבולת (Whirlpool Canyon). ביוטה הוא מתפתל לדרום מערב לרוחב רמת ימפה (Yampa Plateau) דרך שמורת אינדיאנים יואינטה ויוראי (Uintah and Ouray Indian Reservation) ושמורת חיות הבר הלאומית יוראי (Ouray National Wildlife Refuge)‏. 3.5 קילומטרים דרומית ליישוב יוראי נשפך אליו הנהר דושאן (Duchesne River), ואחרי כ-5 קילומטרים נוספים, הנהר וייט. 15 קילומטרים נוספים במורד הנהר נשפך אליו הנהר וילו (Willow River).
דרומית לרמת ימפה נשפך אליו פלג ניין מייל (Nine Mile Creek), ואז הנהר נכנס לצוקי רואן (Roan Cliffs) וזורם דרומה דרך קניון דסולשיין (Desolation Canyon) והקניון האפור (Gray Canyon) שאורכם הכללי קרוב ל-200 קילומטרים. בקניון האפור נשפך אליו הנהר פרייס (Price River). דרומית לקניון הוא עובר בעיירה גרין ריוור (הפעם ביוטה) ואז מצטרף אליו הנהר סן רפאל (San Rafael River) בדרום מחוז אמרי (Emery County). במזרח מחוז ויין (Wayne County) הוא מתפתל בפארק הלאומי קניונלנדס שבו הוא מגיע לסוף דרכו כשהוא מתמזג עם נהר הקולורדו.
סכר נקיק פליימינג ביוטה הוא מקור מים משמעותי להשקיה ולתעשיית המכרות, כמו גם לאנרגיה הידרואלקטרית. בבניית הסכר הוחל בשנות ה-50 של המאה ה-20 והוא הושלם ב-1963. הוא היה נתון להתנגדות עזה של שומרי איכות הסביבה. במקור היה הסכר אמור להיבנות בקניון המערבולת, אך ארגוני שמירת איכות הסביבה הסכימו להקמת סכר נקיק פליימינג בתמורה לעצירת המיזם בקניון המערבולת. מועדון סיירה, אחד מארגוני שמירת הסביבה הוותיקים והידועים ביותר, איבד את הזכות לפטור ממסים, שניתנה לו כארגון א-פוליטי, עקב ההתנגדות שארגן להקמת הסכר.
הנהר גרין הוא נהר רחב ועמוק שהזרם בו עז. רוחבו נע בין 30 ל-100 מטרים בחלקו העליון ומ-100 מטרים עד קרוב ל-500 מטרים בחלקו התחתון, ועומקו נע בין מטר ל-15 מטרים. ניתן לשוט בנהר לכל אורכו בסירות קטנות ובספינות מנוע במעלה הזרם עד סכר נקיק פליימינג. באזור שבו חוצה אותו שביל אורגון רוחבו כ-150 מטרים ועומקו כ-6 מטרים בזרם רגיל.
משאבי טבע

נפט - נפט נתגלה לראשונה בעמק הנהר גרין לאחר מלחמת העולם השנייה בשדה עמק אשלי (Ashley Valley Field), כ-15 קילומטרים דרומית מזרחית לוורנל. גילוי הנפט הוביל להפקת נפט וגז טבעי באזור. הנפט בשדה עמק אשלי מופק מאבן חול המכונה "אבן חול ובר" (Weber Sandstone) מתת-התור קרבון פנסילבני נכון ל-2013 עדיין מפעילה חברת הנפט אקוויטי (Equity Oil Company) ‏17 בארות בשדה. כיוון שכמות הנפט הולכת ופוחתת שוקלת החברה להזריק פחמן דו-חמצני לתוך המאגר על מנת להגביר את קצב הזרימה של הנפט.
תצורת הנהר גרין (Green River Formation) היא תצורה מהאאוקן שנוצרה בתחתית אגמים במשך כשישה מיליון שנים ונחשפה בשלושה מקומות לאורך הנהר גרין. ב-2005 נתגלתה בתצורה זו העתודה הגדולה ביותר בעולם של פצלי שמן הנקראים גם אבן ביטומנית, סלע משקע עשיר בחומר אורגני המכונה "קרוגן". מסלעים אלה ניתן להפיק אנרגיה על ידי שריפתם בתנורים מיוחדים, או דלק נוזלי באמצעות חימום או מיצוי כימי. דלק זה מקביל בתכונותיו לתזקיקי נפט גולמי. תהליך כריית פצלי השמן זול, אך איכותם כחומר גלם להפקת אנרגיה נמוכה. מקור אנרגיה זה נחשב לנחות ביחס לסוגים אחרים של דלק מאובנים. פיתוחים טכנולוגיים חדשים, דוגמת טכנולוגיית המיצוי התת-קרקעית, מאפשרים הפקת פצלי שמן בתוך האדמה, ללא כרייתם ושריפתם. גם לאחר פיתוח הטכנולוגיות החדשות להפקת פצלי שמן, יחס האנרגיה המוחזרת על אנרגיה מושקעת של פצלי שמן הוא נמוך מאוד בהשוואה לנפט קונבנציונלי, והוא עומד על כ-1.5:1, בהשוואה ליחס של כ-20:1 בנפט קונבנציונלי. מעריכים את כמות הנפט הפוטנציאלית בתצורת נהר גרין בין 500 מיליארד ל-1.1 טריליון חביות נפט, אבל עלות הפקת הנפט מפצלי השמן כיום עלולה להיות יקרה יותר מהמחיר שיגבה עבורו, כשתהליך ההפקה פוגע קשות בסביבה.
נתרן פחמתי – אגן הנהר גרין מכיל את המרבץ הידוע הגדול ביותר בעולם של המינרל טרונה (Na3(CO3)(HCO3)•2H2O), הצורה הטבעית של נתרן פחמתי. כריית הטרונה מעורקים בעומקים של 300 ו-500 מטרים היא פעילות תעשייתית עיקרית באזור זה, שבה מועסקים כ-2,000 עובדים בארבעה מכרות. כריית הנתרן הפחמתי בארצות הברית זולה יותר מאשר הפקתו בצורה מלאכותית בתהליך סולווה, השיטה הנפוצה בעולם לייצור נתרן פחמתי.
אורניום – מופק בכמה מקומות לאורך הנהר. תל של סייגים רדיואקטיביים ממכרות אלו נערם במפעל אורניום נטוש ליד העיירה גרין ריוור.
הערות שוליים

↑  Green River
↑  Seeds-Kee-Dee-Agie - Wyoming Historical Markers
↑  ב-29 בספטמבר 1879 רצחו אינדיאנים בני שבט היוט את כל הגברים בתחנת המסחר של נייתן מיקר
↑  Many years ago, the Colorado River was just Grand
↑  Utah's Black Gold: The Petroleum Industry
↑  Production Well Water Shut Off Polymer Treatment in the Weber Sandstone – Ashley Valley Field, Uintah County, UT
↑  על ההיסטוריה, הגאולוגיה והמצב הנוכחי של שדה הנפט עמק אשלי אפשר לקרוא במצגת Ashley Field Petroleum (יש להתקדם באמצעות החץ בתחתית המסך)
↑  Study Reveals Huge U.S. Oil-shale Field
↑  Energy Return on Investment of Oil Shale
↑  Green River Basin, WY
↑  New Uranium Mining Projects - Utah, USA
↑  Green River Uranium Disposal Cell
| --- | --- |
בקרת זהויות :  NLI: 987007540901405171  LCCN: sh85057223  NKC: ge1147797 
חלקו העליון של הנהר גרין בוויומינג
הנהר גרין זורם דרך קניון הר ספליט לפני שהוא נפרד מהמונומנט הלאומי דינוזאור בנתיב מתפתל לרוחב מישור נרחב המושקה בהצפה
מפגש הנהרות גרין (למעלה בצד ימין) וקולורדו (למטה מימין)
סלע טולגייט עמק הנהר גרין בוויומינג, בערך 1869
הנהר גרין בוויומינג, ומכתש כיפת התהפוכות (Upheaval Dome) בפארק הלאומי קניונלנדס
נפתולים בנהר גרין כפי שהם נצפים מהאוויר
הנהר גרין, ציור של תומאס מוראן, 1878
סוזן מ' גאסר

| --- | --- |
אין תמונה חופשית
 לידה:  29 במרץ 1955 (בת 69) אורגון, ארצות הברית 
 מקום לימודים:  אוניברסיטת בזל 
 מנחה לדוקטורט:  גוטפריד שץ 
 מוסדות:  אוניברסיטת לוזאן (1 בינואר 2021)  אוניברסיטת בזל (ינואר 2005–31 במרץ 2021)  אוניברסיטת ז'נבה (אפריל 2001–דצמבר 2004)  Friedrich Miescher Institute for Biomedical Research (דצמבר 2004)  אוניברסיטת בזל 
 פרסים והוקרה:  פרס ויצמן לנשים במדע (2013)  פרס FEBS/EMBO לנשים במדע (2012)  Prix International de l’INSERM (2011)  חבר ארגון הביולוגיה המולקולרית האירופאי 
 
סוזן מ' גאסר (באנגלית: Susan M. Gaser;‏ נולדה ב-19 במרץ 1955) היא ביולוגית שעיקר עיסוקה הוא בגנום ב-DNA ובאינזימים. רוב הפעילות האקדמית שלה התקיימה באוניברסיטת בזל. בין היתר היא חקרה את הקיפול ארוך הטווח של הגנום בזבובים ובתאים אנושיים. בנוסף, היא חקרה את ההשפעה של ארגון גרעיני על תפקוד הגנום.
קורות חיים

סוזן מ גאסר נולדה בשנת 1955 באורגון שבארצות הברית. היא החלה את לימודיה האקדמיים באוניברסיטת שיקגו, והשלימה את הדוקטורט שלה באוניברסיטת בזל בשווייץ. במהלך השנים 1986 עד 2001 הנהיגה קבוצת מחקר ב"מכון השווייצרי לחקר סרטן ניסיוני" שם חקרה את ההשפעה של ארגון גרעין התא על תפקוד הגנום והקשר של השפעה זו לסרטן. בשנים 2004 עד 2019 סוזן ניהלה את מכון פרידריך מישר למחקר ביו - רפואי. היא כתבה מעל 250 מאמרים וסקירות. בין הפרסים שהיא קיבלה ישנם פרס מכון ויצמן לנשים לשנת 2013, פרס INSERM הבינלאומי לשנת 2011, פרס אוטו נאגלי ופרס גרגור מנדל לשנת 2006.
פעילות מחקרית > נושאים ושיטות מחקר

סוזן מ גאסר התעמקה בשלושה נושאים עיקריים בגנום, בדנ"א ובאינזימים. הרבה מהניסויים שהיא ערכה היו בשמרים ובזבובי פירות. היא הנהיגה מספר קבוצות מחקר ומעבדות וחקרה בעזרת קבוצות מחקר אלה נושאים רבים תחת שלושת התחומים בהם היא התעמקה.
פעילות מחקרית > האטת השתיקה של טולומרים

מבין מחקריה החשובים ביותר נמצא "Histone H3 and H4 N-Termini Interact with SIR3 and SIR4 Proteins: A Molecular Model for the Formation of Heterochromatin in Yeast" במחקר זה נבדק הקשר בין היסטונים (חלבוני אריזת דנ"א) לבין חלבוני ויסות מידע שקט SIR3 וSIR4, סוזן גילתה שקיימת אינטראקציה בין חלבוני ויסות מידע שקט לאזורים ספציפיים בהיסטונים. האינטראקציה הזו עוזרת לשמור על טלומרים (החלק הכי חיצוני של הכרומוזום, בחלק זה המידע שבגנים פחות חשוב, חלק זה מגן על מרכז הכרומוזום שם המידע שנמצא יותר חשוב), לגבש אזורים בדנ"א ולהפוך אותם לדחוסים יותר (הטרוכרומטין) ועל ידי כך למנוע תהליכי הזקנות ומוטציות בתאי השמרים. המחקר מציע מודל להשתקת תעתוק בשמרים שעשוי להיות שימושי גם עבור אורגניזמים אחרים. במקרה ומבנה זה יעבוד גם על בני אדם יהיה ניתן למנוע בעזרתו הזדקנות ומחלות כמו סרטן.
פעילות מחקרית > טיפול בבעיית של שבירה כפולה של גדילי דנ"א

שבירה כפולה של גדילי דנ"א היא מצב בו בשני הגדילים של הדנ"א חסר בסיס חנקני, מצב זה הוא בעייתי כי הוא יוצר מוטציה שקשה מאוד לתקן, מה גם שזה פוגע בהמשך הרצף של הדנ"א.
סוזאן מ גאסר התייחסה לבעיה הזאת במחקרה: "Recruitment of the INO80 Complex by H2A Phosphorylation Links ATP-Dependent Chromatin Remodeling with DNA Double-Strand Break Repair". INO80 הוא קומפלקס שתפקידו לעצב מחדש נוקלאוזומים (תת-יחידה בסיסית ברצף הכרומטין) המכילים את החלבונים Arp8 ו-Arp5. מחסור בקומפלקס INO80 גורם לפגמים בתעתוק. הנוקלאוזום פגיע במיוחד במקרה של חשיפה לחומרים המזיקים לדנ"א ובמקרה של פירוק בשני הגדילים (Double Strand Breaks). בניסוי לקחו דנ"א עם בעיית פירוק בשני הגדילים וטיפלו בו באמצעות חיסוני כרומטין. ניתן לראות ש-INO80 והחלבונים, Arp5 ו-Arp8 מגויסים למקרה של פירוק בשני הגדילים. בסיכומו של דבר הניסוי מראה כי תיקון כרומטין בתיווך INO80 באזור בו יש פירוק בשני הגדילים בדנ"א, מקל על התיקון של הפירוק.
לקריאה נוספת

3) Histone H3 and H4 N-Termini Interact with SIR3 and SIR4 Proteins: A Molecular Model for the Formation of Heterochromatin in Yeast, Andreas Hecht, science direct. 4) Recruitment of the INO80 Complex by H2A Phosphorylation Links ATP-Dependent Chromatin Remodeling with DNA Double-Strand Break Repair, van Attikum, science direct.
הערות שוליים

↑  סוזן מ' גאסר, פרופיל באתר FMI.CH, באתר Gaser lab
1 2  סוזן מ' גאסר, פרופיל באתר research, באתר research.com
↑  susan m gaser, Histone H3 and H4 N-Termini Interact with SIR3 and SIR4 Proteins: A Molecular Model for the Formation of Heterochromatin in Yeast, Andreas Hecht, science direct.
↑  susan m gaser, Recruitment of the INO80 Complex by H2A Phosphorylation Links ATP-Dependent Chromatin Remodeling with DNA Double-Strand Break Repair, van Attikum, science direct.
| --- | --- |
בקרת זהויות :  GND: 1089714289  ISNI: 0000 0001 2351 7844  LCCN: no2011114095  NKC: jn19990002569  NTA: 33016905X  ORCID: 0000-0003-3610-9123  SUDOC: 148109071  VIAF: 173361664   WorldCat (עם VIAF): 173361664 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סוזן מ' גאסר".
אנדותל

| --- | --- |
 שיוך:  Simple Squamous Epithelium (Pavement Epithilium), meso-epithelium, ישות אנטומית מסוימת 
 התפתחות מתוך:  מזודרם 
 תיאור ב:  המילון האנציקלופדי של גרנאט 
 מזהים
 טרמינולוגיה היסטולוגיקה:  H2.00.02.0.02003 
 FMA:  63916 
 קוד MeSH:  A10.272.491 
 מזהה MeSH:  D004727 
 מערכת השפה הרפואית המאוחדת:  C0014257 
 
תא אנדותל
אֶנְדּוֹתֵל (לעיתים אֶנְדּוֹתֶלְיוֹן; Endothelium) הוא רקמת תאים המרפדת את פני השטח הפנימיים של כלי הדם והלימפה ומגשרת בין תוכן הכלי לסביבתו. הרקמה מצויה לכל אורך מחזור הדם, מהלב ועד הנימים, ותפקידיה כוללים סינון נוזלים, למשל בכליות ובכלי הדם, גיוס נויטרופילים והעברת הורמונים. תאי האנדותל המצויים במשטחי פנים חדרי הלב נקראים אנדוקרדיום (Endocardium).
רקמת האנדותל נחשבת לסוג של אפיתל מיוחד, אף שהיא אינה משטח חיצוני, אלא משטח פנימי. עם זאת, מכיוון שמקורם של תאי האנדותל הוא במזנכימה, שהם הם מכילים וימנטין ואינם מכילים קרטין ומכיוון שהם מציגים תופעות פתולוגיות השונות מתאי אפיתל אחרים, פתולוגים אינם מחשיבים רקמה זו לאפיתל אלא לסוג של רקמת חיבור.
תפקוד

לתאי האנדותל מיוחסים היבטים שונים בתחום הביולוגיה של כלי הדם. תאי האנדותל מתפקדים כמחיצה סלקטיבית בין כלי הדם לשכבה החיצונית שלו ושולטים על מעבר של חומרים ושל כדוריות דם לבנות אל מחזור הדם וביציאה ממנו. עלייה מוגזמת או ממושכת בחדירות של האנדותל החד־שכבתי, כמו במקרים של דלקת כרונית, עלולה להוביל לבצקת ברקמות ולנפיחות. האנדותל מספק בדרך כלל משטח שאינו יוצר קרישי דם מכיוון שהוא מכיל, למשל, סולפט, אשר משמש כקופקטור להפעלת אנטיתרומבין, ופרוטאז אשר לא מפעיל גורמים מסוימים במפל הקרישה. במקרה דלקת האנדותל מסייע ביצירת כלי דם חדשים (אנגיוגנזה) ובשליטה על לחץ הדם. באיברים מסוימים, הגדרת תפקיד תאי האנדותל הוא ביצוע פעולות סינון מיוחדות. דוגמאות לתפקיד זה הן תאי אנדותל ייחודיים המסייעים בסינון בכליות ומחסום הדם-מוח.
פתולוגיה

תפקוד לקוי של האנדותל הוא סימן היכר מובהק של מחלות דם ונחשב לעיתים קרובות כאירוע המרמז על התפתחות טרשת עורקים. תפקוד אנדותל לקוי, גרימת יתר לחץ דם ופקקת נתפסים לעיתים קרובות אצל חולים עם מחלת לב כלילית, סוכרת, יתר לחץ דם. לדוגמה, בעקבות עישון נפגע האנדותל, ופגיעה זו גוררת תופעות לוואי.
כאשר נדרשים לאבחן אצל אדם בעיות לב עתידיות נבחן האנדותל. תפקוד האנדותל הוכח כחוזה אירועים קרדיווסקולריים ומחלות דלקתיות, כגון: דלקת מפרקים שגרונית, זאבת אדמנתית מערכתית. אחד המנגנונים העיקריים של האנדותל הוא צמצום של תחמוצת החנקן, לעיתים קרובות בשל רמות גבוהות הגורמות לעלייה בלחץ הדם. הצורה הנפוצה ביותר של חוסר תפקוד תאי אנדותל היא עלייה בחמצן תגובתי, דבר העלול לפגוע בפעילות ייצור תחמוצת החנקן דרך מספר מנגנונים. איתות החלבון ERK5 חיוני לשמירה על תפקוד האנדותל כתא המתפקד בצורה נורמלית. תוצאה נוספת של נזק לאנדותל היא שחרור כמויות פתולוגיות של גורם פון-וילברנד, אשר מעודד הידבקות של טסיות הדם, ובכך עלולה להיווצר חסימה קטלנית בכלי הדם.
נזקים לאדותל בעקבות ישיבה ממושכת

סגנון חיים המאופיין בפעילות בישיבה הוא גורם מפתח בהתפתחות מחלות לב טרשתיות. ישיבה ממושכת מתבטאת בחוסר תנועה של הגפיים התחתונות, דבר המפחית את זרימת הדם ברגל, גורם להצטברות דם בשוק, מעלה את הלחץ בעורקים ומעוות מקטעים בהם. כתוצאה מכך יורד מאמץ הגזירה - כוח החיכוך שנוצר על ידי זרימת הדם. מאמץ הגזירה משחק תפקיד חשוב במנגנון ליצירת חנקן חמצני באנדותל, וירידה במאמץ הגזירה מייצרת חוסר בחנקן חמצני, המביא לעקה חמצנית (אנ'). הידועה כפוגעת בתפקוד של האנדותל. מחקרים הראו כי הפסקות בזמן הישיבה לצורך תנועה של הרגליים, או תנועה של הרגליים בזמן הישיבה מונעות או את הירידה בזרימת הדם לרגליים ואת הירידה במאמץ הגזירה.
הערות שוליים

1 2  Saurabh S. Thosar, Blair D. Johnson, Jeanne D. Johnston, Janet P. Wallace, Sitting and endothelial dysfunction: the role of shear stress, Medical Science Monitor: International Medical Journal of Experimental and Clinical Research 18, 2012-12, עמ' RA173–180 doi: 10.12659/msm.883589
↑  Hisakazu Ogita, James Liao, Endothelial function and oxidative stress, Endothelium: Journal of Endothelial Cell Research 11, 2004-03, עמ' 123–132 doi: 10.1080/10623320490482664
↑  Takuma Morishima, Robert M. Restaino, Lauren K. Walsh, Jill A. Kanaley, Prolonged sitting-induced leg endothelial dysfunction is prevented by fidgeting, American Journal of Physiology-Heart and Circulatory Physiology 311, 2016-05-27, עמ' H177–H182 doi: 10.1152/ajpheart.00297.2016
↑  SAURABH S. THOSAR, SYLVANNA L. BIELKO, KIEREN J. MATHER, JEANNE D. JOHNSTON, Effect of Prolonged Sitting and Breaks in Sitting Time on Endothelial Function, Medicine & Science in Sports & Exercise 47, 2015-04, עמ' 843–849 doi: 10.1249/MSS.0000000000000479
| --- | --- |
בקרת זהויות :  NLI: 987007543209805171  BnF: cb11931974r (data)  LCCN: sh85043102  NKC: ph134774  TH: H2.00.02.0.02003
וקטור WX-8

| --- | --- |

Vector WX-8
 מאפיינים כלליים
 יצרן:  Vector Motors  (אנ')
 שנות ייצור:  2007
 יחידות שיוצרו:  1
 הרכבה:  ארצות הברית ארצות הברית
 סיווג:  מכונית קונספט - מכונית על
 מרכב:  Rear mid-engine, rear-wheel-drive layout (אנ')
 מפרט טכני
 מנוע:  V8 צילינדרים, 16 שסתומים, 6,997 סמ"ק המפיק 750 כ"ס ב-5,700 סל"ד (מגדש טורבו כפול)
 מהירות מרבית:  430 קמ"ש
 מעצב:  Gerald Wiegert
"וקטור WX-8" עם מעצב הדגם "Gerald Wiegert" (אנ')
וקטור WX-8 (באנגלית: Vector WX-8) היא מכונית קונספט בעלת תכונות של מכונית ספורט בתצורה קופה המוגדרת מכונית על מתוצרת יצרנית הרכב Vector Motors (אנ') אשר יוצרה בארצות הברית בשנת 2007
"וקטור WX-8"

"וקטור WX-8" הוצגה לראשונה בתצוגת המכוניות של לוס-אנג'לס (אנ') בשנת 2007
גוף ה-"וקטור WX3" בעל מבנה אווירודינמי כולל בתוכו תכונות עיצוביות קשות ורכות, כולל: תעלות כניסה ופליטה ענקיות משולבות עבור מחליפי חום, זנב מורחב עם גרר נמוך, מרכב נמוך, סימטריות
ספוילר עם כנפי אוויר משפר את היציבות במהירות גבוהה בעזרת אטומי אוויר
2 דלתות - בתצורה "Scissor doors" (אנ')
מספר מושבים: 2
מנוע מרכזי-אחורי-רוחבי 7.0 ליטר, מגדש טורבו כפול
מנוע בנזין
סוג הנעה: הנעה אחורית
רדיאטורים צמודי צד
גלגלי מרוץ מאלומיניום בגודל 19 אינץ' משלימים צמיגים מהונדסים למרוץ הבנויים למהירות גבוהה
תאוצה בין 0-97 קמ"ש היא 2.7 שניות (מנוע 7.0 ליטר)
תאוצה בין 0-200 קמ"ש היא 11.3 שניות (מנוע 7.0 ליטר)
היצרן מתכנן להרכיב בדגם "וקטור WX-8" מספר גרסאות של מנועים: מנוע 7.0 ליטר המפיק 750 כ"ס, מנוע 10.0 ליטר המפיק 1,850-1,250 כ"ס
ראו גם

וקטור M12
וקטור WX-3
וקטור W8
הערות שוליים

↑  וקטור מוטורס מוכרת את אב הטיפוס "WX-3" - פיתוח מכוניות על חדשות thedrive.com/news/22622/vector-motors-selling-wx-3-prototype-to-fund-new-hypercar-development
↑  "וקטור WX-8" vectormotors.com/wx8-specs
↑  מכונית העל "וקטור WX-8" האמריקאית - תשובה לפרארי ו-למבורגיני carbuzz.com/news/the-vector-wx-8-supercar-could-be-america-s-answer-to-ferrari-and-lamborghini
↑  "וקטור WX-8" jalopnik.com/blasting-from-the-past-vector-avtech-wx8
↑  "וקטור WX-8" supercars.net/blog/2008-vector-avtech-wx-8-hpv
אלפא רומיאו SZ

| --- | --- |

Alfa Romeo SZ
 מאפיינים כלליים
 יצרן:  אלפא רומיאו  "Zagato" (אנ')
 שנות ייצור:  1989–1991
 יחידות שיוצרו:  1,036
 הרכבה:  איטליה איטליה
 מודל קודם:  אלפא רומיאו מונטריאול
 מודל אחריו:  Alfa Romeo 8C Competizione (אנ')
 חברת אם:  פיאט
 מרכב:  Front-engine, rear-wheel-drive layout (אנ')
 אורך:  4,060 מ"מ
 רוחב:  1,730 מ"מ
 גובה:  1,310 מ"מ
 משקל:  1,280 ק"ג
 בסיס גלגלים:  2,510 מ"מ
 מפרט טכני
 מנוע:  V6 צילינדרים, 2 שסתומים לצילינדר, 2,959 סמ"ק המפיק 210 כ"ס ב-6,200 סל"ד
 הילוכים:  תמסורת ידנית – 5 מהירויות
 מהירות מרבית:  245 קמ"ש
 מעצב:  "Robert Opron" (אנ')  "Antonio Castellana"
אלפא רומיאו SZ (באיטלקית: Alfa Romeo SZ) היא מכונית ספורט, בתצורת קופה, מתוצרת יצרנית הרכב האיטלקית אלפא רומיאו בשיתוף פעולה עם "Zagato" (אנ') אשר יוצרה בין השנים 1989–1991.
"אלפא רומיאו RZ"

יוצרו 1,036 יחידות.
4 מושבים (2+2).
2 דלתות.
מנוע הנעה אחורית.
יחס כוח / משקל = 6 ק"ג ל-1.0 כ"ס.
תאוצה בין 0–100 קמ"ש היא 7.0 שניות.
זינוק בין 0–1,000 מטר – 27.4 שניות.
צבע: אדום בלבד עם גג אפור.
צמיגי פירלי מסוג "P Zero tyres".
כ-100 יחידות מדגם "אלפא רומיאו SZ" יוצאו ליפן.
תמונות

"אלפא רומיאו SZ"
"אלפא רומיאו SZ"
"אלפא רומיאו SZ"
"אלפא רומיאו SZ", שנת 1991
"אלפא רומיאו SZ"
"אלפא רומיאו SZ"
ראו גם

אלפא רומיאו
אלפא רומיאו RZ
הערות שוליים

↑  "אלפא רומיאו SZ"
↑  "אלפא רומיאו SZ"
↑  "אלפא רומיאו SZ ו-RZ / היסטוריה
↑  "אלפא רומיאו SZ"
פיג'ו לנדטרק

| --- | --- |

 מאפיינים כלליים
 יצרן:  פיג'ו
 שנות ייצור:  2020-הווה
 הרכבה:  תוניסיה תוניסיה הרפובליקה העממית של סין הרפובליקה העממית של סין
 מודל קודם:  פיג'ו 404
 סיווג:  טנדר קומפקטי
 מרכב:  טנדר עם ארבע דלתות
 אורך:  5,330 מ"מ 
 רוחב:  1,925 מ"מ 
 גובה:  1,819 מ"מ 
 בסיס גלגלים:  3,180 מ"מ 
 מפרט טכני
 מנוע:  מנוע דיזל 1.9 ליטר 150 כוחות סוס ומנוע בנזין 2.4 ליטר 210 כוחות סוס
 הילוכים:  ידני 6 הילוכים או אוטומטי 6 הילוכים
 קשר:  Kaicene F70 (אנ')
 
פיג'ו לנדטרק (באנגלית: Peugeot Landtrek) היא מכונית במרכב טנדר, שמיוצרת על ידי פיג'ו משנת 2020. היא הוצגה בפברואר 2020 ומיועדת לשוק הלטיני ולשוק הצפון אפריקאי.
תצורות גוף

הלנדטרק מיוצרת בשלוש תצורות גוף: חד קבינה, קבינה כפולה ובגרסת שלדה. בהתאם לגרסה, לדגם כושר העמסה של בין 1 ל־1.2 טון וכושר גרירה של עד 3 טון. לקוחות יוכלו לבחור בדגם חד קבינה ללא פגוש אחורי כך שדלת הארז תוכל להיפתח גם ב-180 מעלות.
מפרט טכני

הלנדטרק כוללת שני מנועים, עם הנעה אחורית או כפולה.
מנוע דיזל בנפח 1.9 ליטר טורבו המספק כ-150 כוחות סוס. תיבת הילוכים ידנית בעלת שישה הילוכים.
מנוע בנזין בנפח 2.4 ליטר טורבו המספק כ-210 כוחות סוס. תיבת הילוכים אוטומטית בלעת שישה הילוכים.
הערות שוליים

↑  הטנדר החדש של פיג'ו: פיג'ו לנדטרק נחשף, באתר קארטיוב, ‏20 בפברואר 2020
↑  אדריאן פדאנו, פיג'ו לנדטרק טנדר בכורה עם 4x4, שלושה סגנונות גוף, באתר מוטור 1, ‏20 בפברואר 2020
ניתוח להתאמה מגדרית

חוקים הנוגעים לביטוי זהות מגדרית לפי מדינה או שטח:  הכרה בשינוי מגדר, ניתוח לא נדרש  הכרה בשינוי מגדר, ניתוח נדרש  אין הכרה בשינוי מגדר  בלתי-ידוע / מעורפל
ניתוח להתאמה מגדרית (מכונה גם ניתוח לשינוי מין) הוא מונח כללי המתייחס למספר ניתוחים אפשריים, המוצעים לאנשים טרנסג'נדרים כדי לשנות את מראה ותפקוד מאפייניהם המיניים כדי להתאימם לזהותם המגדרית.
ניתוחים אלה יכולים לכלול ניתוחי חזה, הסרת איבר המין, הסרת בלוטות המין (אנ'), יצירת איבר מין של המין הרצוי. הניתוחים משנים את המבנה הגופני-אנטומי, ובהסרת בלוטות המין גם את הפרופיל ההורמונלי, אך אינם משנים את המבנה הכרומוזומלי של הפרט ואינם מקנים לו יכולות הפריה או היריון של המין הנגדי.
לא כל הטרנסגנ'דרים מעוניינים לעבור ניתוח התאמה מגדרית כלשהו, ואלה שכן עשויים לעבור ניתוח אחד או יותר, בדרך כלל במקביל לטיפול הורמונלי להתאמה מגדרית.
טרמינולוגיה

מאחר שטרנסג'נדרים הם אנשים שזהותם המגדרית שונה מחזותם החיצונית, משמש הניתוח, לאחר שאושר כדין, כדרך להתאמה מגדרית. לפיכך, השם הנכון מקצועית הוא "ניתוח להתאמה מגדרית", ולא "ניתוח לשינוי מין". המין (המגדר) אינו משתנה, אלא נשאר יציב; בעוד החזות החיצונית משתנה באמצעות הניתוח ומותאמת למגדר של האדם.
לתיאור ניתוחים באיברי המין, רווח גם השימוש בשם "ניתוח לשינוי מין", משום שהפעולה הכירורגית היא שינוי איברי המין של המנותח. בעוד שהרצון להתאים את המין למגדר יכול להיות הסיבה לניתוח, הוא איננו מגדיר את עצם ההליך.
סוגי ניתוחים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סוגי ניתוחים > ניתוחים לנשים טרנסג'נדריות > ניתוח איבר המין ובלוטות המין ("ניתוח תחתון")

פות של טרנסג'נדרית לאחר ניתוח היפוך פין
פות של טרנסג'נדרית שנתיים לאחר ניתוח וגינופלסטיקה. השפתיים הקטנות והדגדגן שניהם לא נראים לעין בשל העדפת המנתח.
class=notpageimage|הצגה
ניתוח זה כולל את הסרת הפין והאשכים ויצירת נרתיק ודגדגן, למשל באמצעות ניתוח היפוך פין (אנ').
סוגי ניתוחים > ניתוחים לנשים טרנסג'נדריות > נישוי

ניתוחים וטיפולים נוספים עשויים לכלול השטחת הגרגרת, קיצור מיתרי הקול, שינוי מבנה עצמות הפנים, הסרת שיער לצמיתות והגדלת החזה.
סוגי ניתוחים > ניתוחים לגברים טרנסג'נדרים > ניתוח איבר המין ובלוטות המין ("ניתוח תחתון")

פין של טרנסג'נדר לאחר ניתוח מטוידופלסטי
פין של טרנסג'נדר שנתיים לאחר ניתוח בניית פין, כולל בניית פתח השופכה ושק אשכים.
class=notpageimage|הצגה
אצל גברים טרנסג'נדרים מסירים את הרחם והשחלות ובונים איבר מין זכרי (אנ').
היסטוריה

הניתוח הראשון להתאמה מגדרית בוצע על ידי מגנוס הירשפלד ב-1906, המנותח היה גבר טרנס בשם קרל באר. הירשפלד ניתח גם את לילי אלבה ב-1930, תהליך שתועד בספרה "מגבר לאישה" והיווה סנסציה בינלאומית בתקופתו וכן השראה לספר ולאחר מכן גם לסרט הקולנוע "הנערה הדנית".
ביצוע ניתוחים להתאמה מגדרית נמצא בדיון בקהילה הרפואית והכללית, במיוחד לאור אי-ההפיכות של הניתוחים. לגבי ניתוחים באינטרסקס, ישנם המסתייגים מניתוחים להתאמה מגדרית בתינוקות אינטרסקסואליים ומדגישים את הצורך בקבלת המגוון השונה שיש בטבע או את זכותו המלאה של אדם להחליט מה לעשות עם גופו בבגרותו.
לגבי ניתוחים במבוגרים, התקיימו בשנות ה-70 וה-80 של המאה ה-20 דיונים לגבי התועלת בניתוח. היו שטענו שמדובר בניתוח חשוב הנותן לאנשים תקווה. אחרים טענו שמדובר בניתוח שעלול לגרום להרס מוחלט של האישיות. בבית החולים שליד אוניברסיטת ג'ונס הופקינס השעו ביצוע ניתוחים להתאמה מגדרית בשנת 1979, בעקבות מחקר שלא מצא יתרון לניתוח על פני טיפולים אחרים.
בעשור השני של המאה ה-21, מקובל שניתוחים אלו, בקרב אנשים טרנסג'נדרים המעוניינים בהם, הם מועילים ולעיתים אף הכרחיים להקלה על דיספוריה מגדרית.
בהתייחס לניתוח להיפוך פין, בשיעור שביעות הרצון מהתוצאה יש שונות גבוהה בין מחקרים שונים. שיעור שביעות הרצון המדווח מהפונקציונליות של הנרתיק המלאכותי נע בין 56% ל-100%, שיעור שביעות הרצון מהאסתטיקה שלו נעה בין 75% ל-100%, ושיעור שביעות הרצון הכללית נע בין 69% ל-100%.